Казанлък Инфо - Животът... такъв какъвто го познавате в .:www.kazanlak-bg.info:. Криминалната хроника за 04.06.2018
Криминалната хроника за 04.06.2018
Понеделник, 04 Юни 2018 15:02
На 02.06.2018 г., около 06:10 ч., на път II - 66, при извършена проверка на л.а "Лендровър", управляван от Ш. Й., на 29 г., от гр. Чирпан, при която е установено, че водачът управлява автомобила с неистинско свидетелство за управление на МПС. В РУ - Чирпан е образувано бързо производство.
На 02.06.2018 г. в РУ - Чирпан е започнато бързо производство за престъпление по чл.343б, ал.1 от НК, срещу А. Х., на 28 г., от с. Градина, общ. Първомай, затова че на същата дата, около 06:40 ч., в с. Градина, по ул. "Ив. Вазов" е управлявал л. а. "Пежо 306", след употреба на алкохол с концентрация в издишания въздух - 1,31 промила, установено с техническо средство.
На 01.06.2018 г., в 10.30 ч., в гр. Мъглиж, на кръстовището на ул. "Гео Милев" и ул. "Ген. Гурко", е спрян за проверка мотопед "Malaguti", управляван от 15-годишно момче от гр. Мъглиж. При извършената проверка е установено, че мотопедът не е регистриран по надлежния ред, а водачът е неправоспособен. В РУ - Казанлък е образувано бързо производство по чл.345, ал.2 от НК.
На 01.06.18 г. в РУ - Казанлък е започнато бързо производство срещу Ц. Н., на 40 г., от гр. Плевен, затова че на същата дата, около 22.40 ч., в гр. Казанлък, по ул. "Ивайло", е управлявал собствения си л.а. "Сеат", след употреба на алкохол с концентрация 1.46 промила в издишания въздух, установено с техническо средство.
На 02.06.2018 г., около 3:30 ч., в гр. Стара Загора, на ул. "Ген. Столетов", е спрян за проверка л.а. "Мерцедес", управляван от 28-годишен мъж от гр. Стара Загора. Водачът е тестван за употреба на наркотични вещества с техническо средство, което е отчело положителен резултат за кокаин. Във Второ РУ - Стара Загора е образувано досъдебно производство по чл.343б, ал.3 от НК. Водачът е задържан за срок до 24 часа.
На 01.06.2018 г. в РУ - Гълъбово е получено съобщение, че за времето от 10:00 ч. на 22.05.2018 г. до 08:00 ч. на 31.05.2018 г., от л.а. "Опел Зафира", паркиран в назаключен гараж, намиращ се в гр. Гълъбово, на ул. "Спартак", е извършена кражба на сумата от 800 лв. Образувано е досъдебно производство за престъпление по чл.194, ал.1 от НК.
От проведените оперативно-издирвателни мероприятия е установено, че извършител на деянието е 29-годишна жена от гр. Гълъбово. Същата е задържана за срок до 24 часа.
На 03.06.2018 г. във Второ РУ - Стара Загора е получено съобщение, че за времето от 02:50 ч. на 02.06.2018 г. до 11:40 ч. на 03.06.2018 г. в района на ЖП гара – Стара Загора е извършена кражба на около 100 метра многожичен кабел. Образувано е досъдебно производство за извършено престъпление по чл. 195, ал. 1, т.4, вр. с чл.194, ал.1 от НК.
На 03.06.2018 г. в РУ - Чирпан е получено съобщение, че за времето от 01.00 ч. до 10.00ч . на 03.06.2018г. са срязани 4-те гуми и е надраскана боята на предния капак и на лявата страна на л.а "Рено 19", който е бил паркиран в гр. Чирпан, на ул."Свобода". Образувано е досъдебно производство за престъпление по чл. 216, ал.1 от НК.
На 01.06.2018 г., във Второ РУ – Стара Загора е получено съобщение от служител на Регионална дирекция на горите – Стара Загора, че при обход в района на нива в землището на с. Сладък кладенец, общ. Стара Загора, е намерил труп на диво прасе. При извършен оглед на място е открита и иззета гилза от боеприпас за огнестрелно оръжие. Образувано е досъдебно производство за престъпление по чл.237, ал.1 от НК.
Транспортни произшествия:
На 03.06.2018г., в 11,20 часа, в РУ - Казанлък е получено съобщение за паднал самолет в землището на с. Овощник, общ. Казанлък, в близост до Летище - Казанлък. На място е установено, че при извършване на полет е паднал самолет "Икарус" от клас "свръхлек", управляван от 49-годишен мъж. При падането возещи се в самолета 35-годишен мъж и 6-годишно момиче са получили охлузвания по крайниците. Откарани са във ФСМП - Казанлък, където са обслужени амбулаторно и са освободени, без опасност за живота. Образувано е досъдебно производство по чл.134, ал.1 от НК.
На 01.06.2018 г., около 17,11 ч., в гр. Стара Загора, по ул. "Войвода Стойно Черногорски", се е движил л.а. "Опел Астра", управляван от 49-годишен мъж от с. Конаре, общ. Гурково. При извършване на маневра „завой на ляво“ за паркиране в района на магазин, същият е отнел предимството на движещ се срещу него мотоциклет „Ямаха“, управляван от 43-годишен мъж от гр. Стара Загора. Настъпило е ПТП, при което са причинени щети по двете МПС, а водачът на мотоциклета е получил фрактури на лявата ключица и на таза и охлузни рани по крайниците. Настанен е за лечение в УМБАЛ – Стара Загора, без опасност за живота. Водачите са тествани за употреба на алкохол с техническо средство, като резултатите са отрицателни. В сектор „Пътна полиция“, ОДМВР – Стара Загора, е образувано досъдебно производство.